Mit maniger hande varwe mischet
Mit maniger hande varwe mischet·
sich dú heide vnd ǒch der plan·
da bi min herze in leide erhischet·
ich bin aller froͤiden an·
alle die wile vntze an den tag·
dc ich der lieben selhe mêre·
vnd mine swere enbieten mag·

Owe sol ich vntz an min ende·
dienen dc irs nieman seit·
wer ist der botte den ich sende·
der mit trúwen minú leit·
miner frowen kvnne gesagen·
mvͤs der sin von tútschen landen·
vf den handen· wolt ich in tragen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse